Source: https://www.riigiteataja.ee/akt/112032019065
Timestamp: 2020-05-26 18:25:47+00:00
Document Index: 6408679

Matched Legal Cases: ['§ 1', '§ 5', '§ 7', '§ 8', '§ 9', '§ 10', '§ 11', '§ 12', '§ 14', '§ 15', '§ 32', '§ 1', '§ 10', '§ 5', '§ 8', '§ 9', '§ 10', '§ 11', '§ 12', '§ 14', '§ 15']

Surma põhjuste registri põhimäärus – Riigi Teataja
Surma põhjuste registri põhimäärus
Surma põhjuste registri põhimäärus - sisukord
§ 1 Registri pidamise eesmärk ja nimetus
2 Registri ülesehitus ja andmete koosseis
§ 5 Registri turvameetmed ja turbeaste
3 Andmete registrisse kandmine
§ 7 Andmete esitajad
§ 8 Registrile andmete edastamise viis
§ 9 Andmevahetus teiste andmekogudega
§ 10 Andmete muutmine, ebaõigete andmete parandamine ja registrisse kantud andmete õigsuse tagamine
4 Juurdepääs andmetele ja andmete väljastamine
§ 11 Juurdepääs andmetele ja andmete väljastamine
5 Andmete säilitamine
§ 12 Registrisse kantud andmete säilitamine
6 Registri järelevalve, rahastamine ja lõpetamine
§ 14 Registri rahastamine
§ 15 Registri lõpetamine
RT I, 12.03.2019, 65
Vastu võetud 06.07.2018 nr 36
RT I, 13.07.2018, 9
jõustumine 16.07.2018
Määrus kehtestatakse surma põhjuse tuvastamise seaduse § 32 lõike 5 alusel.
§ 1. Registri pidamise eesmärk ja nimetus
(1) Surma põhjuste register (edaspidi register) on riigi infosüsteemi kuuluv andmekogu, mida peetakse Eestis surnud ja väljaspool Eestit surnud Eesti kodanike ning Eestis pikaajalise elaniku elamisluba ja alalist elamisõigust omanud isikute surma põhjuste registreerimiseks, riikliku sotsiaalpoliitika väljatöötamiseks, rahvastiku koostise ja terviseseisundi hindamiseks ning sotsiaal- ja tervisevaldkonna ennetustegevuse planeerimiseks.
(2) Registri ingliskeelne nimetus on Causes of Death Register.
1) juhib registri pidamist, andes volitatud töötlejale selleks vajalikke juhiseid ja korraldusi;
2) [kehtetu - RT I, 12.03.2019, 41 - jõust. 15.03.2019]
4) kogub ja analüüsib registri pidamist käsitlevaid ettepanekuid;
5) täidab muid vastutavale töötlejale omaseid ülesandeid.
(1) Registri volitatud töötleja on Tervise Arengu Instituut.
2) tagab organisatsiooniliste ja tehniliste meetmete abil registriandmete terviklikkuse ja autentsuse, registriandmete kaitse, säilimise ja arhiveerimise;
3) korraldab elektroonilist andmevahetust riigi infosüsteemi teiste andmekogudega;
4) vastutab isikuandmete töötlemise nõuete täitmise eest ja menetleb isikute avaldusi ning teeb otsuse registriandmete väljastamiseks;
5) sõlmib andmevahetuse kokkulepped õigusaktides sätestatud ulatuses;
7) tagab registri haldamise, rakendustarkvara toimimise ja intsidentide käsitlemise;
9) teavitab registriandmete töötlemisel avastatud rikkumisest kohe vastutavat töötlejat ning võtab viivitamata tarvitusele kõik vajalikud abinõud rikkumise lõpetamiseks;
10) korraldab registrit puudutava üldinfo avalikustamise;
11) tagab andmete ja registri säilimise vastavalt kehtestatud nõuetele ning varukoopiate tegemise;
12) teeb vajaduse korral registri vastutavale töötlejale ettepanekuid registri arendamiseks.
2. peatükk Registri ülesehitus ja andmete koosseis
Veaparandus - Parandatud ilmne ebatäpsus sõnas „koosseis“ Riigi Teataja seaduse § 10 lõike 4 alusel.
(1) Registrit peetakse nii paberil kui digitaalselt ning andmeid töödeldakse nii automatiseeritult kui käsitsi.
2) paberil alusdokumentidest;
3) arhiveeritud andmetest.
(3) Registri alusandmed on elektroonilised või paberil. Paberil alusdokumendid digiteeritakse ja kantakse digitaalsesse registrisse.
§ 5. Registri turvameetmed ja turbeaste
(1) Registri turvameetmed peavad tagama järgmised turvaklassid:
1) konfidentsiaalsus – S2;
2) terviklus – T1;
3) käideldavus – K1.
(1) Registrisse kantakse tervise infosüsteemist surma faktiga seotud andmed kiirabikaardilt ja surmateatiselt ning surma põhjuse andmed surma põhjuse ja perinataalsurma põhjuse teatiselt.
(2) Surma fakti, surma põhjuse ja perinataalsurma teatiselt kantakse registrisse järgmised andmed:
1) meditsiinidokumendi number ja kinnitamise aeg;
2) meditsiinidokumendi koostaja andmed – tervishoiutöötaja ees- ja perekonnanimi, tervishoiutöötaja registreerimistõendi number, tervishoiutöötaja kontakttelefon, tervishoiuasutuse nimi, tervishoiuasutuse äriregistri kood, tervishoiuasutuse aadress või konkreetse korpuse (praksise) tegevuskoha aadress;
3) surnu andmed – isikukood või unikaalne kood (tundmatu isiku või surnult sündinu puhul), ees- ja perekonnanimi, sugu, sünniaeg ja tegelik elukoht;
4) surmaandmed – surmakuupäev ja kellaaeg või surnu leidmise kuupäev.
(3) Surma fakti kohta kantakse registrisse lisaks käesoleva paragrahvi lõikes 2 nimetatud andmetele järgmised andmed:
1) surnu andmed – sugu; sünniaeg ja tegelik elukoht;
2) surmaandmed – surmakoha aadress ja suremispaik.
(4) Surma põhjuse teatiselt kantakse registrisse lisaks käesoleva paragrahvi lõikes 2 nimetatud andmetele järgmised andmed:
1) surnu mass - lapse (loote) sünnimass kuni ühe kuu vanuses surnutel/ sünnimassi andmete puudumisel mass surma põhjuse tuvastamisel lahangul;
2) surma põhjuse andmed – vahetu ja varasema surmapõhjuse andmed, surma algpõhjuse ja välispõhjusest tingitud täpsustavad andmed ning surma soodustanud oluliste seisundite andmed, surma põhjuse määramise alus, surma tingitud asjaolud ning põhjuse tuvastaja.
(5) Perinataalsurma põhjuse teatiselt kantakse registrisse lisaks käesoleva paragrahvi lõikes 2 nimetatud andmetele järgmised andmed:
1) surnu andmed – lapse (loote) mass surma põhjuse tuvastamisel, andmed lapse (loote) matseerumise kohta, vastsündinu ajalisus, ema isikukood ning ees- ja perekonnanimi;
2) surmaandmed – perinataalsurma saabumine, raseduse kestus surma hetkel, sündinud laste arv;
3) surma põhjuse andmed – lapse (loote) haigused ja seisundid, mis põhjustasid surma; ema haigused või seisundid, mis põhjustasid lapse (loote) surma, muud kaasnevad seisundid; välispõhjusest tingitud täpsustavad andmed; surma põhjuse määramise alus, surma tingitud asjaolud ning põhjuse tuvastaja.
3. peatükk Andmete registrisse kandmine
(1) Tervishoiuteenuse osutajad ja riiklik ekspertiisiasutus esitavad surma fakti tuvastamisel surmateatise andmed ning surma põhjuse tuvastamisel surma põhjuse teatise või perinataalsurma põhjuse teatise andmed tervise infosüsteemi vahendusel registrile.
(2) Käesoleva paragrahvi lõikes 1 nimetatud andmete dokumenteerimisel ja vahetamisel lähtutakse kokkulepitud klassifikaatoritest, loenditest ning tervise infosüsteemi standarditest.
(3) Välisministeerium esitab registrile andmed väljaspool Eestit surnud Eesti kodaniku või Eestis pikaajalise elaniku elamisluba või alalist elamisõigust omanud isiku surma kohta juhul, kui Välisministeeriumi on nende isikute surmast konsulaarsuhete Viini konventsiooni alusel teavitatud.
§ 8. Registrile andmete edastamise viis
(1) Tervishoiuteenuse osutajad ja riiklik ekspertiisiasutus esitavad andmed tervise infosüsteemi elektrooniliselt tervishoiuteenuste korraldamise seaduse alusel sätestatud andmekoosseisus. Kui andmete edastamine registrile ei ole tervise infosüsteemi vahendusel objektiivsel põhjusel võimalik, esitatakse andmed registrile paberil kolme tööpäeva jooksul pärast seda, kui tervishoiutöötaja on asjakohase dokumendi kinnitanud.
(2) Tervise infosüsteem edastab andmeid registrile elektrooniliselt.
§ 9. Andmevahetus teiste andmekogudega
(1) Rahvastikuregister tagab registri juurdepääsu järgmistele andmetele surnud isiku kohta:
2) surnu isikukood;
3) surmakuupäev;
4) surma registreerimise kuupäev;
5) surma registreerinud asutus;
6) elukoha ja sideaadress;
8) sünnikoht;
10) kõrgeim omandatud haridustase.
(2) Meditsiiniline sünniregister edastab registrile järgmised andmed:
1) perinataalperioodis surnu – isikukood või unikaalne kood, sünnikuupäev (päev, kuu ja aasta) ja kellaaeg ning sünni kaal, pikkus ja seisund;
2) perinataalperioodis surnu ema andmed – isikukood või selle puudumise korral sünniaeg, ees- ja perekonnanimi, raseduse kestus, sündinud laste arv, eelnevate sünnituste arv.
(3) Andmevahetus teiste andmekogudega toimub riigi infosüsteemide andmevahetuskihi kaudu.
§ 10. Andmete muutmine, ebaõigete andmete parandamine ja registrisse kantud andmete õigsuse tagamine
(1) Registrile esitatud andmete õigsuse eest vastutab andmete esitaja.
(2) Registri volitatud töötleja vastutab tema poolt registrisse kantud andmete vastavuse eest andmete esitaja poolt paberil esitatud andmetele.
(3) Registrisse kantud andmete õigsuse kontrollimiseks ja andmete terviklikkuse tagamiseks on registri vastutaval ja volitatud töötlejal õigus teha andmete esitajale täpsustavaid päringuid.
(4) Registrisse kantud andmete vigade või ebatäpsuste avastamisel on volitatud töötlejal kohustus vead viivitamata parandada.
(5) Registri volitatud töötleja säilitab teabe andmete registrisse lisamise ja nende parandamise kohta.
(6) Registri andmetel on informatiivne tähendus.
4. peatükk Juurdepääs andmetele ja andmete väljastamine
§ 11. Juurdepääs andmetele ja andmete väljastamine
(1) Juurdepääs registri andmetele võimaldatakse järelevalvet teostavale isikule.
(2) Isikustatud andmeid väljastatakse andmesubjekti pärija nõusolekul, teadus- ja ajaloouuringuks ning statistika vajadusteks, samuti kohtumenetluses tõe väljaselgitamiseks või haldusorganile tema ülesannete täitmiseks, kui selline vajadus tuleneb selgelt õigusaktist.
(3) Registri volitatud töötleja tagab avalikkusele veebilehe kaudu juurdepääsu registriandmete põhjal koostatud isikustamata statistilistele andmetele.
(4) Registri volitatud töötleja peab arvestust andmetöötlustoimingute üle, et tuvastada kellele, mis eesmärgil, millal, millisel viisil ja milliseid isikuandmeid on registrist väljastatud.
5. peatükk Andmete säilitamine
§ 12. Registrisse kantud andmete säilitamine
(1) Registrisse kantud andmeid säilitatakse tähtajatult alates andmete kandmisest registrisse.
(2) Registrisse kantud andmete alusandmeid säilitatakse tähtajatult, sealhulgas neid mis on kantud registri arhiivi.
(3) Registri logiandmeid säilitatakse kolm aastat logiandmete tekkimisest.
6. peatükk Registri järelevalve, rahastamine ja lõpetamine
(1) Järelevalvet registri pidamise üle teevad registri vastutav töötleja ja andmekaitse järelevalveasutus vastavalt oma pädevusele.
(2) Registri pidamises puuduste ilmnemise korral likvideerib volitatud töötleja järelevalvet teinud isiku viidatud puudused määratud tähtajaks.
§ 14. Registri rahastamine
Registri pidamise kulud kaetakse vastutava töötleja eelarvest.
§ 15. Registri lõpetamine
(2) Register lõpetatakse avaliku teabe seaduses sätestatud tingimustel ja korras.
(3) Registri lõpetamisel otsustatakse andmete üleandmine teise andmekogusse või Rahvusarhiivi või andmete hävitamine ja üleandmise või hävitamise tähtaeg. Andmete üleandmisel või hävitamisel koostatakse asjakohane akt.
(1) Vabariigi Valitsuse 13. detsembri 2007. a määruse nr 245 „Surma põhjuste registri asutamine ja registri pidamise põhimäärus” alusel loodud registri andmeid säilitatakse tähtajatult.
(2) Surmateatise, surma põhjuse teatise ja perinataalsurma põhjuse teatise elektrooniline andmevahetus tuleb tagada hiljemalt 2019. aasta 1. juuliks.